Ingeborg Flood

**Ingeborg Boyine Flood** (1901–1963) var en norsk forfatter, lyriker og genealog, kjent for et allsidig og produktivt forfatterskap.

## Familie
Ingeborg Flood var datter av tollkontrollør og forfatter Just Wright Flood (1850–1936) av slekten Flood og Stine Marie Olsen Mostad (1856–1922). Hun ble 18. mars 1939 gift med reisefører Herman Hoë Brodtkorb (1878-1946). Hun ble annen gang gift 23. januar 1948 med arkitekt Finn Fauchald Narum (f. 1890).

## Liv og virke
Selv om Flood ikke hadde noen utdannelse ut over gymnaset, nedla hun i flere tiår en betydelig intellektuell virksomhet. Hun utmerket seg først som lyriker, med debuten *Nattevakt* i 1929, og enda fire diktsamlinger i 1930-årenes løp. Hennes siste diktsamling, *Godt å være to*, ble utgitt i 1945. Sistnevnte regnes sammen med *Hverdagens under* fra 1932 som hennes beste diktsamling.

Mot slutten av 1930-årene påbegynte Flood sin bemerkelsesverdige løpebane som genealog, med utgivelsen av boken *Slekten Paulsen (Sorknes-slekten)*. Dette ble den første i en lang rekke personalhistoriske og genealogiske utgivelser. Blant hennes siste bøker i denne sjangeren var den slektshistoriske beskrivelsen av hennes egen familie, i *Skiensfamilien Flood* (1959). Hun var medarbeidetr i flere slektshistoriske publikasjoner og virket som redaktør for *Norsk slektskalender*.

Henimot 1950 la hun en ny type utgivelser til sitt virke, gjennom bøker bestående av skisser som bygget på gamle rettsdokumenter, blant annet med *I kro og strede: kulturhistoriske skisser fra gamle tingbøker* (1951) og *Fra Nattmannshaugen til Hovedtangen: skisser fra gamle rettsdokumenter* (1952). Hun dokumenterte også lokalhistorien på Lysaker og Ullern. Hun var dessuten hovedredaktør for verket *Norges Apotek og deres innehavere*, hvor hun selv skrev bind 3-6.

Flood var i 1948–51 styremedlem i Kunstnerforeningen, som 1950 hedret henne med ridderkorset av Purpurneseordenen.

## Bibliografi
#### Diktsamlinger
* 1929: *Nattevakt*, dikt, Some & Co:s Forlag, Oslo
* 1930: *Demring*, dikt, Some & Co:s Forlag, Oslo
* 1932: *Hverdagens under*, dikt, Some & Co:s Forlag, Oslo
* 1934: *Nattens brev*, dikt, Aschehoug, Oslo
* 1937: *Ja!*, dikt, Aschehoug, Oslo
* 1945: *Godt å være to*, dikt, Aschehoug, Oslo

#### Genealogisk og personalhistorisk litteratur
* 1937: *Slekten Paulsen (Sorknes-slekten)*
* 1938: *Slektsoptegnelser: Boberg-familien* (manuskript)
* 1938: *Slekten Skar, Skard*
* 1943: *Liten håndbok i ættegranskning, Dreyer, Oslo
* 1944: *Gjedde: stamtavle over den gamle adelige slekt*, Cammermeyer, Oslo
* 1947: *Presteslekten Lund fra Stod*, på grunnlag av [[Aagaat Daae]]s stamtavle fra 1918
* 1949: *Norsk slektskalender, bd. 1*
* 1953: *Christiania-slekten Bugge*
* 1953: *Slekten Robertson*
* 1953–59: *Norges Apotek og deres innehavere*, bd. 3–6
* 1957: *Rygge, bd. 1 Gårder og slekter*, Rygge
* 1959: *Skiensfamilien Flood*, Larvik, 2. utg. 1961
* 1961: *Slekten Steenstrup*, Oslo

==== Kulturhistoriske arbeider ====
* 1949: *Kanaljer og godtfolk*, Aschehoug, Oslo
* 1951: *I kro og strede: kulturhistoriske skisser fra gamle tingbøker*, Gyldendal, Oslo
* 1951: *Lysaker vel 1901-1951*
* 1952: *Fra Nattmannshaugen til Hovedtangen: skisser fra gamle rettsdokumenter*, Gyldendal, Oslo
* 1963: *Ullernåsen* (sm.m. Sverre M. Halbo), Oslo

==== Andre utgivelser ====
* 1943: *Sommer på landet'', billedbok med tekst av Ingeborg Flood

## Legater og stipender
* Schäffers legat 1933, 1936 og 1938
* Statens forfatterstipend 1940
* Houens legat 1943
* Henrichsens reisestipend 1945
* DNFs reisestipend 1946

## Referanser


## Kilder
* 

## Eksterne lenker
* Norsk biografisk leksikon: Ingeborg Flood, besøkt 14/2 2020